stanford-oval/wikipedia huggingface dataset:
קרב קיליקראנקי
רקע

בפברואר 1685 ג'יימס השני והשביעי שהיה קתולי ירש את אחיו צ'ארלס השני עם תמיכה רחבה מצד הרוב הפרוטסטנטי באנגליה ובסקוטלנד כאחד. זיכרונות ממלחמות שלוש הממלכות בשנים 1638-1651 הביאו לכך שרבים חששו מההשלכות של עקיפת 'היורש הטבעי', וסירבו לתמוך במרד מונמות' או בהתקוממות של ארגייל ביוני 1685. ביוני 1688. עם זאת שלטונו של המלך והתמיכה בו לא היה מובטחים. שני אירועים הפכו התנגדות למשבר, הראשון היה לידתו של ג'יימס פרנסיס אדוארד ב-10 ביוני. זה יצר את הסיכוי לשושלת קתולית, במקום שג'יימס יעביר את השלטון לבתו הפרוטסטנטית מרי ובעלה ויליאם מאורנג' . השני היה העמדה לדין של אנשי כנסייה בהאשמות שווא, האירועים ליבו להבות של חשש והתנגדות לשלטון שנראה כתומך בחזרת הקתוליות כדת מדינה.
על רקע התסיסה נחת ויליאם מאורנג' בבריקסהם ב-5 בנובמבר עם צבא של 14,000 חיילים ככל שהצבא הפולש התקדם, גברו העריקות בצבאו של המלך שבסופו של דבר יצא לגלות ב-23 בדצמבר. הפרלמנט של אנגליה הציע את כס המלכות האנגלי לוויליאם ומרי בפברואר 1689. ג'יימס השביעי יצא לגלות בדצמבר 1688 לאחר שהודח במהלך המהפכה המפוארת בסקוטלנד. במרץ 1689, הוא החל את מלחמת הוויליאמיטים באירלנד, בראש הצבא הנאמן למלך המודח עמד מרד בו-זמני בראשות הויסקונט של דנדי, בעבר מפקד צבאי בסקוטלנד.
רקע > מהלכים לפני הקרב

מפקדו הצבאי של ויליאם מאורנג' בסקוטלנד היה הגנרל יו מקאי, ראש "הבריגדה הסקוטית" (Scots Brigade). כוחו של 3,500 כלל רגימנט תחת פיקודו המיידי של מקאי, רגימנט הייסטינגס האנגלי ושתי יחידות סקוטיות שגויסו זה מקרוב.
מהצד השני הכוחות היו פחו. מאורגנים ונסמכו על התארגנות אד הוק של כוחות לא סדירים שעמדו לרשות ראשי הקלאנים הסקוטיים. כאשר נודע לאחד התומכים הראשיים של המלך הגולה יוון קמרון מלוצ'יאל על נחיתתו של ויליאם, הוא החל לגייס לוחמים להילחם עבור ג'יימס.
במהלך אפריל, דנדי הצטרף אליו בגלנרוי וב-18 במאי, לקח את כוחו של כ-1,800 היילנדרים וניסה לכפות על מקאי לקרב. הוא לא הצליח לעשות זאת וחזר ביוני, ולאחר מכן רוב הלוחמים הסקוטיים הלכו הביתה, והותירו אותו עם פחות מ-200 איש. ב-27 ביוני כתב דנדי אל הרוזן ממלפורט וביקש תגבורות אובדן השליטה באזור קינטייר לאחר הקרב על גבעת לופ (Battle of Loup Hill) הקשה מאוד על האספקה המחודשת מאירלנד, והמכתב מפרט נקודות נחיתה חלופיות. ככל שחלף הזמן, מעמדו נחלש עקב המשך עריקות. הכניעה של טירת אדינבורו ב-14 ביוני הייתה מייאשת במיוחד. בקשותיו למשאבים נוספים נדחו, בין היתר בשל מחלוקת פנימית עם מקורבי המלך הקתוליים, ששלטו בחצרו של ג'יימס באירלנד ודחקו בו לסרב לוויתורים כלשהם כדי להחזיר את כסאו. דנדי ויעקוביטים סקוטים אחרים היו בעיקר פרוטסטנטיים, אשר ויתורים היו חיוניים עבורם, ולכן ראו אותם בחשדנות בחצר המלך הגולה. התגבורת היחידה שנשלחה לסקוטלנד היו 300 חיילים אירים, שנחתו ליד טירת דיוארט ב-21 ביולי.
כוח צבאי בפיקודו של פטריק סטיוארט מבאלצ'ין כבש את טירת בלייר, נקודה אסטרטגית השולטת בגישה לשפלה בסוף יולי הגיעה תגבורת של ה בא היעקוביטי לבלייר ומאקאי עבר צפונה כדי לתמוך בקווי ההגנה, תחת פיקודו היו בין 3,600 ל-5,100 חיילים. דנדי ראה במהלך זה הזדמנות לכפות קרב על צבא הממשלה ויצא לדרך עם כוחותיו הזמינים, כשהוא מורה לראשי השבטים ללכת בעקבותיו "בכל המהירות האפשרית".
מהלך הקרב

בבוקר ה־27 ביולי, למד דנדי שכוחותיו של מקאי נכנסים למעבר קיליקרנקי (Pass of Killiecrankie), מסלול באורך של כמעט 3 קילומטרים לאורך נהר גארי (River Garry, Perthshire) מצד אחד וגבעות תלולות משני הצדדים. כוחות מיוחדים נשלחו להתעמת עם חיל החלוץ של צבא הממשלה בעוד שדנדי אסף את שאר חייליו במורדות התחתונים של הנקודה הגבוה" קריאג אליליך" מצפון למעבר. מקאי עצר, זז מהדרך הסלולה ופרס את חייליו מול הגבעות התלולות בשורה ארוכה בעומק 3 חיילים על מנת למקסם את כוח האש.
הכוח של מקאי כלל את הגדודים של בלפור, רמזי ומאקאי של הבריגדה הסקוטית, יחד עם הגדודים החדשים חלק מהגדוד של הייסטינגס, ו-100 פרשים. בתור המנוסה ביותר, החטיבה הסקוטית בפיקודו של בלפור ולאודר הוצבה בצד שמאל, מה שסיפק את שדה האש הטוב ביותר. יעקוביטים התגבשו לטורים ונשארו במבנה זה על לשעות אחר הצהריים המאוחרים כשהם מחכים לשקיעה קצת אחרי 20:00 בערב התחילה ההתקפה. הקו הקדמי של בלפור ירה שלושה מטחים, והרגו כמעט 600 לוחמים סקוטיים במטח הראשון, אך האש שלהם הוסוותה בחלקה על ידי גדר נמוכה שחצצה על צלע הגבעה, בעוד שהגדודים מימינם נמלטו ככל הנראה מבלי לירות ירייה. הלוחמים הסקוטיים ירו מטח בודד למרחק של 50 מטרים, הפילו את המוסקטים שלהם, ובאמצעות גרזנים וחרבות תקפו בעוצמה את המרכז של צבא הממשלה.
הקרב היא הפעולה הגדולה הראשונה שבה ידוע כי חיילים בריטיים השתמשו בכידון רובה המוסקטרים האנגלים שירו את התחמושת שלהם קיבלו פקודה להרכיב את הכידונים ברגע האחרון. חוסר ניסיון בשימוש בכידונים ומהירות ההסתערות של התוקפים הותירו את חיילי הממשלה חסרי הגנה, חלקם נהרגו במקום והשאר ברחו. ורבים נמלטו.
לאחר הקרב

מקאי הצליח להשליט סדר בחיילים שברחו משדה הקרב ולהחזיר את הגדודים של הייסטינגס ולוון לכשירות כ-800 גברים הגיעו לסטירלינג בקלות יחסית, בעוד שאחרים נאספו במהלך הימים הבאים. הלוחמים הסקוטיים הפסיקו את המרדף אחרי החיילים הבריטיים לשדוד את הרכוש שנותר לאחר הנסיגה, גם העובדה שהסקוטים סבלו מאבידות כבידות עם בין 600 ל-800 פצועים או הרוגים, דנדי עצמו נפצע אנושות לקראת סוף הקרב, ומת זמן קצר לאחר מכן. בהתבסס על רשימות גיוס לפני ואחרי הקרב, אבדות צבא הממשלה היו בסביבות 2,000 הרוגים, פצועים או נעדרים.
במקום דנדי מונה אלכסנדר קאנון נכנס ללמפקד הצבאי של הכוחות היעקוביטים, הוא התמודד עם אותן בעיות; ללא ציוד מצור, הוא לא יכול היה לכבוש נמל, מה שהפך אספקה מחודשת לכמעט בלתי אפשרית, וחלק מהלוחמים הסקוטיים התפזר לביתם לאחר שאספו מספק שלל לטעמם.
לאחר שהסתערות על דאנקלד באוגוסט נהדפה בהפסדים כבדים, קנון סיים את המערכה. מקאי בילה את החורף בכיבוש המעוזים של היעקוביטים ובניית בסיס חדש בפורט ויליאם. כאשר תומאס ביוקאן החליף את קנון בפברואר 1690, הוא יכול היה לגייס רק כ-800 לוחמים שלא הצליחו לעמוד בלחץ של צבא הממשלה והתפזרו במאי.
לקריאה נוספת

Stuart Reid Battle of Killiecrankie, 1689: The Last Act of the Killing Times Casemate Publishers, 2018 ISBN 1526709961
Jonathan Oates The Battle of Killiecrankie: The First Jacobite Campaign, 1689-1691 Helion Limited, 2018 ISBN 1912390981
אורנז'

| --- | --- |
סמל אורנז'סמל אורנז'

מבט אווירי של מרכז העיר
 מדינה:  צרפת צרפת
 חבל:  פרובאנס-אלפ-קוט ד'אזור פרובאנס-אלפ-קוט ד'אזור
 מחוז:  ווקלוז
 רובע:  אביניון
 מושל:  Yann Bompard
 שטח:  74.2 קמ"ר
 גובה:  50 מטרים
 אוכלוסייה:  ‏
  ‑ בקומונה:  28,949 (1 בינואר 2021)
  ‑ צפיפות:  400 נפש לקמ"ר (2007)
 קואורדינטות:  44°08′15″N 4°48′32″E﻿ / ﻿44.1375°N 4.8088888888889°E﻿ / 44.1375; 4.8088888888889 
 אזור זמן:  UTC +1
 http://www.ville-orange.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אורנז'(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אורנז'(למפת פרובאנס-אלפ-קוט ד'אזור רגילה) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןאורנז'(למפת פרובאנס-אלפ-קוט ד'אזור מוגדלת) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןאורנז'  he tabBackground:;tabBorder:#aaa;defaultTab:0;
אורנז' (בצרפתית: Orange) היא עיר וקומונה בדרום-מזרח צרפת, הממוקמת כ-21 ק"מ מצפון לאביניון. העיר היא חלק ממחוז ווקלוז שבחבל פרובאנס-אלפ-קוט ד'אזור.
בעיר אורנז' עצמה מתגוררים כ-30,025 תושבים, נכון לשנת 2007.
העיר ידועה בשל הארכיטקטורה הרומית שנשמרה בה, ובפרט בשער הניצחון של אורנז', ובתיאטרון הרומי העתיק של אורנז'. שני אתרים אלו הוכרזו כאתרי מורשת עולמית על ידי אונסק"ו בשנת 1981.
ערים תאומות

בלגיה דיסט, בלגיה
לודווייק ואן דן ברג

| --- | --- |

 לידה:  24 במרץ 1932 Sluiskil, הולנד 
 פטירה:  16 באוקטובר 2022 (בגיל 90) לארגו, ארצות הברית 
 מידע כללי
 בשירות:  אסטרונאוט בשירות נאס"א
 לאום:  הולנד הולנדארצות הברית ארצות הברית
 השכלה:  האוניברסיטה הטכנולוגית בדלפט (1961)  אוניברסיטת דלאוור (1972)  אוניברסיטת דלאוור (1975) 
 תקופת השירות:  1983–1986 (כ־3 שנים)
 זמן שהייה בחלל:  7 יממה 
 ביוגרפיה בנאס"א:  לודווייק ואן דן ברג
 משימות
 STS-51-B 
 
לודווייק ואן דן ברג (באנגלית: Lodewijk van den Berg; ‏24 במרץ 1932, זיילנד – 16 באוקטובר 2022) היה מדען אמריקאי ואסטרונאוט מטעם נאס"א. ואן דן ברג נולד בהולנד, בשנת 1975 קיבל אזרחות אמריקאית ולפי החוק ההולנדי איבד את האזרחות ההולנדית.
ביוגרפיה

לודווייק ואן דן ברג נולד בשנת 1932 בכפר בזיילנד. בשנים 1949–1961 הוא למד באוניברסיטת הטכנולוגיה של דלפט אותה סיים עם תואר  שני בכימיה. הוא עבר להמשך לימודים לארצות הברית, לאוניברסיטת דלאוור. שם סיים תואר שני ובהמשך תואר שלישי בשנת 1974, שניהם במדע שימושי.
ואן דן ברג קיבל עבודה ב-EG&G Corporation שבקליפורניה ועסק בגידול גבישים. החברה פעלה בתחום תעשיות ביטחוניות ולכן ואן דן ברג נאלץ לקבל אזרחות אמריקאית שבאותה התקופה גרר באופן אוטומטי שלילת אזרחות הולנדית. ואן דן ברג עסק בתחום שנים רבות. בתחילת שנות ה-80 של המאה ה-20 התגבש רעיון לבצע סדרת מחקרים בתחום זה בחלל. ואן דן ברג וחבריו בעבודה תכננו מערכת לגידול גבישים שהייתה מיועדת לשיגור לחלל. שימוש במערכת דרש מיומנות מיוחדת ובנאס"א הוחלט לכלול בקורס הכנה לאסטרונאטים מדען. החברה בה עבד ואן דן ברג התבקשה לתת שמונה שמות של מועמדים. מכיוון שבין העובדים המתאימים נמצאו רק שבע, סוכם ברגע האחרון להוסיף ואן דן ברג לרשימה. באותה תקופה הוא כבר היה מעל ל-50 והערכה הייתה שהוא ייפסל על ידי נאס"א. אמנם לאחר מבדקים הוא היה בין שני מדענים שנכללו בקורס.
לאחר סיום קורס הכנה ואן דן ברג נכלל בצוות STS-51-B שנשלח לחלל על סיפון מעבורת החלל צ'לנג'ר באפריל 1985. כל המחקרים בתחום גידול גבישים בוצעו והצוות חזר לכדור הארץ לאחר 168 שעות.
תוך זמן קצר ואן דן ברג עזב את נאס"א וחזר לעבודתו. בהמשך הוא עבר לפלורידה וקיבל מינוי של מדען ראשי בחברת Constellation Technology Corporation.
ואן דן ברג לא חידש אזרחות הולנד גם לאחר שינוי החוק, אך ביקר במולדת באופן קבוע. בשנת 2004 בטלוויזיה הולנדית הוקרן סרט תעודה על חייו. בשנת 2007 אסטרואיד 11430 Lodewijkberg נקרא על שמו.
מאמרים עיקריים

"Fabrication of mercuric iodide radiation detectors", Lodewijk van den Berg and Ron D. Vigil, Nuclear Instruments and Methods in Physics Research Section A: Accelerators, Spectrometers, Detectors and Associated Equipment, Volume 458, Issues 1–2, February 1, 2001, Pages 148–151
"Improved yield of high resolution mercuric iodide gamma-ray spectrometers", Vernon Gerrish and Lodewijk van den Berg, Nuclear Instruments and Methods in Physics Research Section A: Accelerators, Spectrometers, Detectors and Associated Equipment, Volume 299, Issues 1–3, December 20, 1990, Pages 41–44
"Vapor growth of HgI2 by periodic source or crystal temperature oscillation", by M. Schieber, W.F. Schnepple, L. Van den Berg. Journal of Crystal Growth, Volume 33, Issue 1, April 1976, Pages 125–135
הערות שוליים

↑  Van den Berg became a naturalized citizen of the US in 1975. According to Dutch regulations a person automatically loses the Dutch nationality if he voluntarily accepted another nationality before April 1, 2003. Van den Berg has stated that as of 2004 he never verified his Dutch citizenship status.
↑  van den Berg, Lodewijk; Vigil, Ron D. (2001-02-01). "Fabrication of mercuric iodide radiation detectors". Nuclear Instruments and Methods in Physics Research Section A: Accelerators, Spectrometers, Detectors and Associated Equipment. Proc. 11th Inbt. Workshop on Room Temperature Semiconductor X- and Gamma-Ray Detectors and Associated Electronics (באנגלית). 458 (1): 148–151. Bibcode:2001NIMPA.458..148V. doi:10.1016/S0168-9002(00)00858-5. ISSN 0168-9002.
↑  Gerrish, Vernon; van den Berg, Lodewijk (1990-12-20). "Improved yield of high resolution mercuric iodide gamma-ray spectrometers". Nuclear Instruments and Methods in Physics Research Section A: Accelerators, Spectrometers, Detectors and Associated Equipment (באנגלית). 299 (1): 41–44. Bibcode:1990NIMPA.299...41G. doi:10.1016/0168-9002(90)90744-Q. ISSN 0168-9002.
↑  Schieber, M.; Schnepple, W. F.; Van den Berg, L. (1976-04-01). "Vapor growth of HgI2 by periodic source or crystal temperature oscillation". Journal of Crystal Growth (באנגלית). 33 (1): 125–135. Bibcode:1976JCrGr..33..125S. doi:10.1016/0022-0248(76)90087-7. ISSN 0022-0248.
| --- | --- |
בקרת זהויות :  NLI: 987007454470905171  LCCN: n88671421  SNAC: w64g2drg  VIAF: 16351296   WorldCat (עם VIAF): 16351296
מחלת אהבה

מחלת אהבה היא סבל כתוצאה מרגשות שליליים במקרים של התאהבות עמוקה, בהיעדר אדם אהוב, או במקרה של אהבה נכזבת. השימוש במונח ברפואה ובפסיכולוגיה המודרנית נעשה רק לעיתים רחוקות, אם כי לאחרונה ישנה התפתחות במחקר של הנושא, ושל השפעתו על הגוף והנפש.
היסטוריה

בטקסטים הרפואיים של יוון ורומא העתיקה, מחלת האהבה אופיינה כמחלה "דיכאונית, שמאפיינת עצב, נדודי שינה, דכדוך, וחולשה פיזית". בטקסטים של היפוקרטס נכתב כי ״אהבה מלנכולית" יכולה להתרחש כתוצאה מאהבה נלהבת. מחלת אהבה יכולה להירפא באמצעות השגת הקשר הרצוי עם מושא האהבה. בספרות העתיקה, לעומת זאת, כתוב כי של מחלת האהבה באה לידי ביטוי ב"התנהגות אלימה, ובמאניה".
בימי הביניים, אהבה נכזבת נחשבה ל"טראומה עם מאפיינים של מרה שחורה, שקשה להפיג אותה". טיפולים למצב זה כללו טיפול באור, מנוחה, חשיפה לטבע ותפריט הכולל כבש, חסה, דגים, ביצים, ופירות בשלים. גם בימי קדם וגם בימי הביניים, הגורם למחלת האהבה נחשב לעיתים קרובות כתוצאה של חוסר איזון בארבע הליחות.
מחקר מודרני

ב-1915, הציג זיגמונד פרויד שאלה רטורית: "האם אין במה שאנו מתכוונים ב'להתאהב' סוג של חולי וטירוף, אשליה, עיוורון למה שהוא באמת האדם האהוב?"
מחקר מדעי שנערך בנושא מצא שהמאוהבים חווים סוג של תחושת "היי" שדומה לזו הנגרמת מצריכת קוקאין. במוח, מוליכים עצביים מסוימים – פנתילאמין, דופמין, נוראדרנלין ואוקסיטוצין – מעוררים תחושת היי בתגובה ל"אהבה" או ל"התאהבות", באמצעות השפעה על שנים עשר אזורים שונים במוח. תהליכים מוחיים אלו מחקים את התחושה שבאה כתוצאה של צריכה של אמפטמינים.
אבחון

אף על פי שהבעיה עשויה לעלות בשיחות עם מטפלים, לרוב היא תאובחן בצורה שגויה, מכיוון שהתסמינים שלה קשורים למחלות נפש אחרות. גם במקרה שהיא מאובחנת, לעיתים היחס אליה הוא כאל בעיה פעוטה למדי. למרות זאת, מחלה זו יכולה להוות סיכון במקרה ולא ניתנת עזרה, הן משום שקשה מאוד להתמודד איתה, והן משום שהיא עשויה להוות גורם סיכון לאובדנות.
לאן באוורס, בספרו "The Social Nature of Mental Illness", מניח כי אף על פי שקיימים שינויים פיזיולוגיים במוחם של אלה שנחשבים "חולי נפש", ישנם מספר קריטריונים נוספים שצריכים להתקיים בשביל להכיר במחלה מבחינה קלינית. בהתאם, מחלות נפש רבות (כגון מחלת אהבה) עשויות להיות חסרות בראיות מספיק חזקות מבחינה קלינית בכדי להצדיק הכרה קלינית.
תסמינים

פרנק טאליס, חוקר אהבה ומחלות אהבה, כתב כי מחלת אהבה מתרחשת כאשר אדם מאוהב "באמת, בטירוף, בצורה עמוקה" והוסיף כי צריך להתייחס למחלה ברצינות רבה יותר על ידי אנשי מקצוע רפואיים.
טאליס כולל רשימה של תסמינים נפוצים של מחלת אהבה בתחומים הבאים:
מאניה
דיכאון
בחילה
בכי
נדודי שינה
חוסר ריכוז
אובדן תיאבון או אכילת יתר
לחץ
הפרעה טורדנית-כפייתית – עיסוק ואגירת פריטים חסרי ערך, אך בעלי משמעות של אמונות טפלות
סחרחורת ובלבול
רעידות גוף, מחשבות חודרניות או פלאשבקים תכופים
מצבי רוח משתנים
לדברי טאליס, תסמינים רבים של מחלת אהבה יכולים להיות מסווגים תחת ה־DSM-IV וה־ICD-10. הפרעה טורדנית-כפייתית (OCD) היא סימפטום של מחלת אהבה, מכיוון שהיא כוללת עיסוק ברמה אובססיבית.
מחקר נוסף שנערך על ידי הפסיכיאטר האיטלקי דונטלה מרזיטי מצא כי רמות הסרוטונין בקרב אנשים שהיו בשלב הרומנטי המוקדם של יחסי אהבה, ירדו לרמות שנמצאו בחולים עם הפרעה טורדנית-כפייתית. רמה הנמוכה משמעותית מזו הממוצעת של אדם בריא.
באמנות

במגילת שיר השירים אומרת הדוברת: ”סַמְּכוּנִי בָּאֲשִׁישׁוֹת, רַפְּדוּנִי בַּתַּפּוּחִים, כִּי חוֹלַת אַהֲבָה אָנִי” (מגילת שיר השירים, פרק ב', פסוק ה').
במחזה "רומיאו ויוליה" של שייקספיר מתואר הטירוף האמיתי של "אהבה" ואת הצער שחשים שני האוהבים. כאשר רומיאו מוצא את אהובתו מתה (או לפחות כך הוא מאמין), המחשבה לחיות ללא "אהבתו האמיתית", גורמת לאבל והדיכאון לנצח אותו והוא נוטל את חייו. לאחר שהתעוררה וראתה את גופתו המתה, ג'ולייט גם היא נתקפת בייאוש ונוטלת את חייה.
השיר "Love Sick" של בוב דילן, מתוך אלבומו Time Out of Mind מ-1997, מתאר את הרגשות הסותרים (בגידה ואהבה עזה) שמגיעים עם מחלת האהבה:
I’m sick of love…I wish I’d never met you
I’m sick of love…I’m trying to forget you

Just don't know what to do
I'd give anything to be with you
בעברית:
אני חולה מאהבה... הלוואי ומעולם לא הייתי פוגש אותך
אני חולה מאהבה... מנסה לשכוח אותך
איני יודע מה לעשות...
אתן את הכל בכדי להיות איתך
ראו גם

ארוטומניה
פרשת אהבים
הערות שוליים

↑  "The science behind a broken heart" (בAustralian English). The State of Queensland (Queensland Health). 2017-01-08. אורכב מ-המקור ב-30 בספטמבר 2020. נבדק ב-2022-01-26. {{cite web}}:  (עזרה)
1 2  Toohey, Peter (1992). "Love, Lovesickness, and Melancholia". Illinois Classical Studies. 17 (2): 265–286. JSTOR 23064324. נבדק ב-20 בדצמבר 2021. {{cite journal}}:  (עזרה)
↑  Tallis, Frank. "Is Love a Mental Illness?". אורכב מ-המקור ב-12 בספטמבר 2017. נבדק ב-26 במרץ 2014. {{cite web}}:  (עזרה)
↑  Harris, James C. (1 ביוני 2012). "Lovesickness: Erasistratus Discovering the Cause of Antiochus' Disease". Archives of General Psychiatry. 69 (6): 549. doi:10.1001/archgenpsychiatry.2012.105. PMID 22664546. נבדק ב-20 בדצמבר 2021. {{cite journal}}:  (עזרה)
1 2 3  Kalas, Laura (13 בפברואר 2017). "Being lovesick was a real disease in the Middle Ages". The Conversation (באנגלית). {{cite web}}:  (עזרה)
↑  Toohey, Peter (Fall 1992). "Love, Lovesickness, and Melancholia". University of Illinois Press. 17 (2): 265–286. JSTOR 23064324. נבדק ב-20 בדצמבר 2021. {{cite journal}}:  (עזרה)
↑  Janet Malcolm, Psychoanalysis: The Impossible Profession (1988) p. 9
↑  Vaughn, Tricia. "Love sickness is real, and the high it provides looks a lot like cocaine usage". Article. The Crimson White. אורכב מ-המקור ב-7 באפריל 2014. נבדק ב-28 במרץ 2014. {{cite web}}:  (עזרה)
↑  Tallis, Frank (2004). Love Sick: Love as a Mental Illness (Second ed.). Da Capo Press.
1 2 3  Tallis, F (2005). "Truly, madly deeply in love" (PDF). The Psychologist. 18 (2): 72–4. אורכב מ-המקור (PDF) ב-2012-05-05. נבדק ב-2014-04-02.
↑  Marazziti D, Akiskal HS, Rossi A, Cassano GB (במאי 1999). "Alteration of the platelet serotonin transporter in romantic love". Psychol Med. 29 (3): 741–5. doi:10.1017/S0033291798007946. PMID 10405096. {{cite journal}}:  (עזרה)
↑  Shakespeare, William (1985). Romeo and Juliet. CBC Enterprises. ISBN 9780887941344.
↑  Yri, Kirsten; Meyer, Stephen C., eds. (2020). "Medievalistic Melancholia and Lovesickness". The Oxford Handbook of Music and Medievalism. Oxford University Press. p. 552. ISBN 9780190658465.
"מותו של דידו" מאת יוסף סטאלארט, 1872, ציור שמן על בד, מוזיאון סינקוואנטייר, בריסל, בלגיה.
מירי בוהדנה

| --- | --- |

בוהדנה בטקס בחירת מלכת היופי, מרכז הקונגרסים חיפה, 2003
 לידה:  12 באוקטובר 1977 (בת 47) שדרות, ישראל 
 שם לידה:  מרים בוהדנה
 מדינה:  ישראל ישראל
 תקופת הפעילות:  מ-1992
 בן זוג:  בבו קובו
 מספר צאצאים:  3
 פרסים והוקרה:  נערת ישראל לשנת 1995
 פרופיל ב-IMDb
 
מרים (מירי) בוהדנה-קובו (נולדה ב-12 באוקטובר 1977) היא דוגמנית, שחקנית ומנחת טלוויזיה ישראלית. נערת ישראל, ובחמישייה הסופית (אנ') בתחרות מיס וורלד (מיס עולם) לשנת 1995.
ביוגרפיה

מרים בוהדנה נולדה וגדלה בשדרות, להורים שעלו ממרוקו. בגיל 15 זכתה בתחרות יופי "מיס באר שבע". ב-1995 השתתפה בתחרות מלכת היופי וזכתה במקום השני (אחרי יאנה קלמן) בתואר "נערת ישראל". בעקבות זאת, השתתפה בתחרות מיס עולם (מיס וורלד) שהתקיימה בדרום אפריקה, העפילה לשלב הגמר ולחמישייה הסופית (אנ').
את שירותה בצה"ל עשתה כמדריכה במוזיאון חיל האוויר בחצרים.
קריירה > קריירת דוגמנות

בוהדנה החלה את קריירת הדוגמנות שלה בצילום קטלוגים, פרסומות בישראל ומחוצה לה ותצוגות אופנה.
בשנת 2002 השתתפה בקמפיין של חברת האופנה הישראלית TNT.
בשנים 2004–2005 השתתפה בקמפיין פרסום של אופנת "גולברי" ובמקביל גם בקמפיין של רשת המסעדות "ברגר קינג".
בקיץ 2006 השתתפה בקמפיין של רשת תכשיטי רויאלטי.
בשנים 2006 ו-2008 כיכבה על השער של מגזין בגדי הים של "בלייזר".
בקיץ 2007 השתתפה בקמפיין של רשת השיווק "אייס".
בשנים 2010–2011 שימשה פרזנטורית של רשת חנויות הנעלים TOGO.
בשנים 2016–2019 שימשה פרזנטורית של רשת האופנה "אריסטו שמט".
בשנת 2022 החלה לשמש פרזנטורית של רשת חנויות "פרפקט ליין" לחדרי אמבטיה, מטבחים וריצופים.
קריירה > קריירת משחק

בשנת 2001 השתתפה בסרט "אסקימו לימון: החגיגה נמשכת", אשר היה ההתנסות הראשונה שלה בעולם הקולנוע. במספר סצנות בסרט זה הצטלמה בוהדנה בעירום חלקי. בסוף אותה שנה הייתה מועמדת להנחות ברשת MTV אירופה, לאחר שנבחרה מתוך 25 מועמדים ישראלים, אך לא עברה את האודישנים האחרונים.
בשנים 2001–2003 הנחתה בוהדנה את תוכנית המוזיקה "ברז" ותוכנית האירוח והבידור "בחורות טובות" (יחד עם אילנית לוי) בערוץ "בריזה" של yes. אחרי סגירת ערוץ "בריזה" עברה עם התוכנית "בחורות טובות" לערוץ 10 ששודרה עד תחילת 2005. בדצמבר 2005 הגישה פרס בטקס "פרס מסך הזהב". בסוף 2003 הנחתה בשידורי טלעד בערוץ 2 את השעשועון "מלך הכורסה" יחד עם רמי ורד, אך תוכנית ירדה משידור אחרי חודשים ספורים.
בשנת 2001 גילמה את דמותה של אוסי שמילוביץ באופרת הסבון הישראלית "סיטי טאוור".
בין השנים 2003–2005 גילמה את עדן אבוטבול בטלנובלה "אהבה מעבר לפינה", וכיכבה יחד עם מאיר סוויסה בהצגת התיאטרון "אני עם אישתך גמרתי".
בשנת 2004 השתתפה במחזמר "עלי באבא וארבעים השודדים" בתפקיד יסמין המשרתת.
בשנת 2005 שיחקה את בת פרעה בהצגה "משה נסיך מצרים"
בשנת 2006 השתתפה בסדרה "קרוב לוודאי" לצד סוויסה, ובנוסף באותה שנה הופיעה בפסטיגל פנטזיה, עם השיר "כוכב המשאלות" שזכה במקום השישי.
בשנת 2007 שיחקה בוהדנה בטלנובלה "בובות" בתפקיד קרלה גל.
בשנת 2008 כיכבה בסדרה "עד החתונה" ובעונה השנייה שעלתה ב-2010.
בחודשים ינואר-מרץ 2010 הנחתה את תוכנית הלילה "אחיות לילה", ששודרה ב-HOT3 לצידן של הילה נחשון ואילנית לוי.
בינואר 2013 כיכבה בפרק בתוכנית "אנשים".
ב-2014 החלה להנחות את תוכנית המציאות "משחקי השף" בערוץ 2, רשת. ב-2017 החלה להנחות בנוסף גם את "משחקי השף: אוטו אוכל".
בשנים 2018–2020 שיחקה בסדרה "שנות ה-80" בתפקיד קלודין אסייג, עולה מצרפת.
בשנת 2020 החלה לשחק בסדרת הנוער "זיגי" בערוץ TeenNick. במרץ אותה שנה כיכבה בפרק הראשון בסדרה "סקין טוק".
בשנת 2022 שבה לגלם את קלודין אסייג בסדרה "שנות ה-90", סדרת ההמשך של "שנות ה-80".
חיים אישיים

בסוף שנות ה-90 ניהלה בוהדנה מערכת יחסים מתוקשרת עם הזמר אייל גולן.
בשנת 2002 הגישה תביעת דיבה נגד העיתון "מעריב", בטענה להפרת חוק איסור לשון הרע בעקבות פרסום כתבה עליה.
בשנת 2003 נקלעה לסכסוך עם הסוכנת שלה לאה גלובוס, איתה חתמה על חוזה בו התחייבה כי גלובוס תייצג אותה באופן בלעדי. לטענתה, בוהדנה הפרה את החוזה ועברה לסוכנות "לוק", בנוסף טענה כי העלימה הכנסות במאות אלפי שקלים. בשנת 2006 הגישה גלובוס תביעה נגדה. בשנת 2010 קבע בית משפט השלום בתל אביב כי היא תשלם ללאה גלובוס 170 אלף שקל בצירוף הפרשי הצמדה וריבית.
משנת 2005 היא בזוגיות עם איש העסקים בבו (אליעזר) קובו, ולהם שלושה ילדים. ב-2020 הם נישאו. מאז 2015 השניים מתגוררים בארסוף.
ביולי 2012 הורשעו בוהדנה וקובו, בהעסקת עובדת זרה לא-חוקית, והוטל עליהם קנס של 60,000 שקלים, לאחר שבמרץ 2010 אותרה עובדת סינית, שהועסקה לדבריה כשנתיים במשק בית של בני הזוג, במסגרת מבצע משולב של יחידות רשות האוכלוסין ויחידת סמך לעובדים זרים.
מאז 2018 בוהדנה מתנדבת במגן דוד אדום כחובשת בתחנת תל אביב.
The Times They Are a-Changin' (שיר)

"The Times They Are a-Changin'" (בעברית: "הזמנים, הם משתנים") הוא שיר מחאה שנכתב על ידי בוב דילן, ויצא גם כסינגל באלבום בעל אותו השם שיצא ב-1964. דילן כתב את השיר כניסיון מכוון ליצור המנון שינוי לאותה תקופה, שהושפע מבלדות איריות וסקוטיות. השיר יצא לאור כסינגל בבריטניה בשנת 1965, והגיע למקום ה-9 במצעד הסינגלים הבריטי. השיר לא יצא כסינגל בארצות הברית. בשנת 2019 הוא הוסמך ככסף על ידי BPI.
השיר הגיע למקום התשיעי במצעד הסינגלים הבריטי. כמו כן, בשנת 2004 נכלל השיר במקום ה-59 ברשימת 500 השירים הגדולים בכל הזמנים של המגזין רולינג סטון.
לאורך השנים ביצעו אמנים בינלאומיים בולטים רבים גרסאות כיסוי לשיר, בהם נינה סימון, הבירדס, The Seekers, פיטר, פול ומרי, סיימון וגרפונקל, הביץ' בויז, ג'ואן באאז, ההוליס, אדי ודר, בריאן פרי, פיל קולינס, בילי ג'ואל, ברוס ספרינגסטין, ברל אייבס.
אמנית ישראלית בולטת שביצעה גרסת כיסוי לשיר הייתה נטע ברזילי.